CELEX: E2010P0008
Language: el
Date: 2010-07-26 00:00:00
Title: Προσφυγή που ασκήθηκε στις 26 Ιουλίου 2010 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-8/10)

7.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/25
            
         Προσφυγή που ασκήθηκε στις 26 Ιουλίου 2010 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-8/10)
   2010/C 271/05
   Στις 26 Ιουλίου 2010, η Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Florence Simonetti, ενεργούντες ως αντιπρόσωποι της Εποπτεύουσας Αρχής της ΕΖΕΣ, rue Belliard/Belliardstraat 35, 1040 Bruxelles/Brussel, BELGIQUE/BELGIË, άσκησε προσφυγή κατά της Ισλανδίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητά από το Δικαστήριο της ΕΖΕΣ να αναγνωρίσει ότι:
   
               1)
            
            
               η Δημοκρατία της Ισλανδίας, παραλείποντας να θεσπίσει ή να κοινοποιήσει στην Αρχή όλα τα μέτρα που είναι αναγκαία για την πλήρη ενσωμάτωση στην εθνική νομοθεσία της πράξης που αναφέρεται στο σημείο 1 του παραρτήματος VII της συμφωνίας ΕΟΧ (Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων), όπως προσαρμόστηκε στη συμφωνία ΕΟΧ με το πρωτόκολλο 1, αθέτησε τις υποχρεώσεις που υπέχει βάσει του άρθρου 63 παράγραφος 1 της οδηγίας και βάσει του άρθρου 7 της συμφωνίας ΕΟΧ·
            
         
               2)
            
            
               η Δημοκρατία της Ισλανδίας βαρύνεται με τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               η προσφυγή αφορά τη μη συμμόρφωση της Ισλανδίας προς την αιτιολογημένη γνώμη της Εποπτεύουσας Αρχής της ΕΖΕΣ σχετικά με τη μη θέσπιση, ή τη μη κοινοποίηση στην εν λόγω Αρχή, όλων των αναγκαίων μέτρων για την πλήρη ενσωμάτωση της πράξης του ΕΟΧ που αντιστοιχεί στην οδηγία 2005/36/ΕΚ της Ευρωπαϊκής Ένωσης σχετικά με την αναγνώριση των επαγγελματικών προσόντων, όπως τροποποιήθηκε,
            
         
               —
            
            
               τα μέτρα τα οποία δεν έχει λάβει ακόμη η Ισλανδία αφορούν τη θέσπιση εθνικών ρυθμίσεων για τον καθορισμό ειδικών τομεακών κανόνων σχετικά με την αναγνώριση των επαγγελματικών τίτλων που λαμβάνονται σε άλλες χώρες του ΕΟΧ,
            
         
               —
            
            
               η Εποπτεύουσα Αρχή της ΕΖΕΣ ισχυρίζεται ότι δεν έχει ενημερωθεί από την Ισλανδία για την πλήρη ενσωμάτωση της εν λόγω πράξης στην εθνική της νομοθεσία, ούτε έχει στη διάθεσή της άλλες πληροφορίες από τις οποίες τεκμαίρεται αυτό,
            
         
               —
            
            
               η ισλανδική κυβέρνηση δεν αμφισβήτησε την καθυστέρηση για την πλήρη ενσωμάτωση της εν λόγω πράξης.